**Κεφάλαιο δεύτερο**

**Ενότητα 9**

**Πρώτες προσπάθειες των επαναστατημένων Ελλήνων για συγκρότηση κράτους**

**Μορφές πολιτικής οργάνωσης με τοπικό χαρακτήρα**

Προϋποθέσεις εδραίωσης της επανάστασης:

* Πολεμική προσπάθεια
* Ανεφοδιασμός ελληνικών στρατευμάτων
* Πολιτική οργάνωση των απελευθερωμένων περιοχών
* Ανάγκη διαχείρισης εθνικών γαιών ή εθνικών κτημάτων (δηλ. ακίνητων οθωμανικών περιουσιών που πέρασαν στον έλεγχο των Ελλήνων)

Η επιτακτική ανάγκη εδραίωσης του Αγώνα και διαχείρισης των εθνικών γαιών οδήγησε στην **ίδρυση τοπικών οργανισμών, δηλ. τοπικών πολιτικών σχηματισμών, ένα είδος τοπικών κυβερνήσεων**

που ελέγχονταν κατά κύριο λόγο από **προεστούς, Φαναριώτες και ιεράρχες**. Εκπρόσωποι κατώτερων τάξεων ήταν σπάνιο φαινόμενο.

* **Πελοποννησιακή Γερουσία** => Συστάθηκε με πρωτοβουλία των Πελοποννήσιων προεστών, χωρίς τη συμμετοχή κανενός άλλου φορέα του Αγώνα
* **Γερουσία της Δυτικής Χέρσου Ελλάδος (Δ. Στερεάς Ελλάδας)** => Επικεφαλής της ο έμπειρος Φαναριώτης **Αλέξανδρος Μαυροκορδάτος**
* **Άρειος Πάγος** **(Α. Στερεάς Ελλάδας)** => Επικεφαλής της ο Φαναριώτης **Θεόδωρος Νέγρης**

Η συγκρότηση των τοπικών οργανισμών επέφερε:

* Την αντιμετώπιση ορισμένων επειγόντων προβλημάτων
* Την ανάδυση στην επιφάνεια διαμαχών
	+ που κλιμακώθηκαν από το καλοκαίρι του 1821 με την άφιξη του **Δημήτριου Υψηλάντη**, αδελφού του ηγέτη της Φιλικής Εταιρείας Αλέξανδρου Υψηλάντη, ως εκπρόσωπός του για να αναλάβει την **ηγεσία του Αγώνα**.
	+ **Συσπείρωση** γύρω από τον **Δημήτριο Υψηλάντη** πολλών **οπλαρχηγών και Φιλικών** που κατηγορούσαν τους προεστούς, Φαναριώτες και ιεράρχες ότι μονοπωλούσαν τη διαχείριση της εξουσίας.
	+ **Άρνηση** **συνεργασίας** των **προεστών της Πελοποννήσου** με τον **Υψηλάντη** το *καλοκαίρι του 1821* => Εξοργισμένοι αγωνιστές τους απείλησαν δύο φορές με σφαγή. => Σώθηκαν χάρη στις παρεμβάσεις του **Κολοκοτρώνη**.

**Η Α΄ Εθνοσυνέλευση**

Συγκλήθηκε εξαιτίας

* της **ανάγκης ενιαίας διεύθυνσης του Αγώνα**

που οδήγησε

* στην απόφαση κατάργησης των τοπικών οργανισμών
* και της δημιουργίας κεντρικής διοίκησης.

Προκηρύχθηκαν

* εκλογές για την ανάδειξη **παραστατών = εκπροσώπων του λαού** που θα αποτελούσαν την Εθνική Συνέλευση.
* Έγινε κοντά στην **Επίδαυρο Δεκέμβριος 1821 – Ιανουάριος 1822**
* Έμεινε γνωστή ως **Εθνοσυνέλευση της Επιδαύρου**
* Ψήφισε το **πρώτο ελληνικό σύνταγμα**, γνωστό ως **σύνταγμα της Επιδαύρου** και έντονα επηρεασμένο από τα συντάγματα της γαλλικής επανάστασης:
	+ Ανακηρυσσόταν η **ελληνική ανεξαρτησία**
	+ Θεσπιζόταν το πολίτευμα της **αβασίλευτης δημοκρατίας** => μοναδική εξαίρεση σε όλη την Ευρώπη όπου επικρατούσε η βασιλεία
	+ Διακηρύσσεται ως **εθνική** επανάσταση και χωρίς **κοινωνικοανατρεπτικές προθέσεις**
	+ **Ετήσια θητεία της διοίκησης** που αποτελούνταν από **δύο σώματα:**
		- **Εκτελεστικό** => **κυβέρνηση** με **5 μέλη** και **αιρετό πρόεδρο** τον **Αλέξανδρο Μαυροκορδάτο**
		- **Βουλευτικό** => **70 μέλη** και **αιρετό πρόεδρο** τον **Δημήτριο Υψηλάντη** που όμως αποδυναμωνόταν από την πλειοψηφία των προεστών

**Η Β΄ Εθνοσυνέλευση**

Έγινε στο **Άστρος της Κυνουρίας Μάρτιος – Απρίλιος 1823** σε συνθήκες πολιτικής έντασης

* Έγκριση του **νόμου της Επιδαύρου** => μιας νέας, ελαφρώς τροποποιημένης, εκδοχής του συντάγματος της Επιδαύρου
* Κατάργηση **όλων των τοπικών οργανισμών**
* Κατάργηση του **αξιώματος του αρχιστράτηγου**, που έφερε ως τότε ο **Θεόδωρος Κολοκοτρώνης**
* **Πρόεδρος** του **Εκτελεστικού** ορίστηκε ο **Πετρόμπεης Μαυρομιχάλης**
* **Πρόεδρος** του **Βουλευτικού** ο **Αλέξανδρος Μαυροκορδάτος**

**Εμφύλιος πόλεμος Φθινόπωρο 1823**

* Αρχικά ως σφοδρή πολιτική σύγκρουση
* Αργότερα ως ανοιχτή ένοπλη αναμέτρηση

**Αίτια του εμφύλιου:**

* Αντιθέσεις ανάμεσα στους Έλληνες:

|  |  |
| --- | --- |
| Πρόκριτοι, Ιεράρχες, Φαναριώτες | Οπλαρχηγοί, Φιλικοί |
| Έλληνες που προεπαναστατικά διέθεταν εξουσία και επεδίωκαν να τη διατηρήσουν | Έλληνες που αναδείχτηκαν στα πεδία των μαχών και θεωρούσαν αυτονόητο δικαίωμά τους την πρωταγωνιστική συμμετοχή τους στα κοινά |

* Τοπικιστικές αντιθέσεις
* Διαφωνίες για τη διαχείριση των χρημάτων του δανείου που είχε συναφθεί στην Αγγλία
* Καθαρά προσωπικές αντιπαλότητες και φιλοδοξίες

**Φθινόπωρο 1823 – Καλοκαίρι 1824**

Σύγκρουση δύο παρατάξεων με επικεφαλής τους **Θ. Κολοκοτρώνη**, αντιπρόεδρο του Εκτελεστικού και **Αλ. Μαυροκορδάτο**, πρόεδρο του Βουλευτικού, ο οποίος εξασφαλίζοντας την υποστήριξη των ισχυρότερων προκρίτων της Πελοποννήσου και της Ύδρας ανάγκασε τον Κολοκοτρώνη σε υποχώρηση.

**Ιούλιος 1824 – Ιανουάριος 1825**

Συμμαχία **Αλ. Μαυροκορδάτου** και **Υδραίων** με τον **Ιωάννη Κωλέττη**, που επηρέαζε πολλούς οπλαρχηγούς της Στερεάς Ελλάδας, για τον αποκλεισμό των Πελοποννησίων από την εξουσία.

Η συνάσπιση των τελευταίων δεν έφερε τα αναμενόμενα αποτελέσματα και αναγκάστηκαν να συνθηκολογήσουν μετά τη λεηλασία της βόρειας Πελοποννήσου από στρατεύματα από τη Στερεά Ελλάδα. Οι νικητές **φυλάκισαν** τον **Θ. Κολοκοτρώνη** και τον **Οδυσσέα Ανδρούτσο**, ο οποίος λίγο αργότερα **δολοφονήθηκε**.

**Η Γ΄ Εθνοσυνέλευση**

Συγκλήθηκε το **1826 στην Επίδαυρο**:

* διαλύθηκε σχεδόν αμέσως μετά την πτώση του Μεσολογγίου

Συγκλήθηκε ξανά **την άνοιξη του 1827 στην Τροιζήνα**:

* **Εξέλεξε Κυβερνήτη της Ελλάδος** τον **Ιωάννη Καποδίστρια** με **θητεία 7 ετών**
* **Ψήφισε** το **Πολιτικό Σύνταγμα της Ελλάδος**:
	+ που βασιζόταν στην **αρχή της διάκρισης των εξουσιών**
	+ διαπνεόταν από **φιλελεύθερες ιδέες**
	+ ήταν το **πιο δημοκρατικό σύνταγμα της εποχής του**